اوکراینا حربی هاوا قوه‌لری قوموتانلیغی روسیانین  "KA-52 Alligator" هلیکوپترینی ووردوق‌لارینی آچیقلاییب.
اوکراینا باش قرارگاهی روسیا اوردوسونون اوکراینا‌لی کیشی‌لری سفربر ائتمه‌یه باشلادیغینی ادعا ائدیب.
باش قرارگاهدان وئریلن آچیقلامادا روسیا ایشغالچی‌لاری‌نین اوکراینانین محاصره‌ده اولان ایزیوم شهرینده اینسان قایناق‌لاری چاتیشمازلیغی سببیندن کیشی‌لری سفربر ائتمه‌یه باشلادیغی بیلدیریلیب.
بیاناتدا بیلدیریلیب کی، قوندارما رفرندوما حاضیرلیغین داوام ائتدیگی خرسون-دا شهر ساکین‌لری آراسیندا وطنداش‌لارین سلاحا ساریلماغا مجبور ائدیله‌جگی ایله باغلی سؤز-صحبت‌لر یاییلیر.
آچیقلامادا روسیا اوردوسونون اوکراینانین دوغوسوندا موناقیشنی گوجلندیردیگی بیلدیریلیب
"روسیا اوردوسو Tu-22M3 تیپ‌لی استراتژی بومباردمان قیریجیلاریندان‌ ایستیفاده ائتمکله ماریوپل شهرینه راکت و بومبا‌لی هوجوم‌لارینی داوام ائتدیریر. خارکوو شهرینی محاصره‌یه آلماغا جهد ائدیلیر"، - دئیه معلوماتدا بیلدیریلیب.
بو آرادا، اوکراینا حربی هاوا قوه‌لری قوموتانلیغی روسیانین  "KA-52 Alligator" هلیکوپترینی ووردوق‌لارینی آچیقلاییب.
اوکراینا حربی هاوا قوه‌لری قوموتانلیغیندان وئریلن آچیقلامادا روسیا اوردوسونون اوکراینا شهرلرینی بومبالاماغا داوام ائتدیگی وورغولانیب.
بیاناتدا دئییلیر کی، روسیا اوردوسو هم قورودا، هم ده هاوادا اهمیت‌لی ایتکی‌لر وئرمکده داوام ائدیر.
